hardik pandya denies leaving mumbai indians
ముంబై ఇండియన్స్‌తోనే ఉంటా: హార్దిక్
ముంబై ఇండియన్స్ నా జీవితాన్ని మార్చేసింది. ఆ జట్టుకు ఆడటం ప్రారంభించాక వెనక్కి తిరిగి చూసుకోవాల్సిన అవసరం లేకపోయింది.
TNN | Updated:
Nov 14, 2017, 08:01PM IST
ఇండియన్ ప్రీమియర్ లీగ్ గత పదేళ్లలో ఎంతో మంది క్రికెటర్లను మేటి ఆటగాళ్లుగా తీర్చిదిద్దింది. ఎంతో మంది మట్టిలో మాణిక్యాలను వెలుగులోకి తీసుకొచ్చింది. అలాంటి వారిలో హార్దిక్ పాండ్య ఒకడు. బరోడాకు చెందిన పాండ్య.. ఐపీఎల్&zwnj;లో సత్తా చాటాడం ద్వారా అనతి కాలంలోనే భారత జట్టులో చోటు సంపాదించి కీలక ఆటగాడయ్యాడు. 2015లో ముంబై ఇండియన్స్ జట్టు ఎంపిక చేసుకోవడంతో హార్దిక్ దశ తిరిగింది. సోదరుడు కృనాల్ పాండ్యతో కలిసి రెండుసార్లు ముంబై ట్రోఫీ నెగ్గడంలో కీలక పాత్ర పోషించాడు.
పాండ్య ముంబై జట్టును వీడనున్నట్లు గతంలో వార్తలు వచ్చాయి. వీటిపై స్పందిస్తూ.. ముంబై ఇండియన్స్ నా జీవితాన్ని మార్చేసింది. ఆ జట్టుకు ఆడటం ప్రారంభించాక వెనక్కి తిరిగి చూసుకోవాల్సిన అవసరం లేకపోయింది. నేను ఐపీఎల్ వేలంలో పాల్గొంటాననే వార్తలు బాధించాయి. అది తప్పుడు వార్త. నా జట్టు నాకెంతో ఇచ్చింది. నేనెందుకు మారాలి అని ప్రశ్నించాడు. నువ్వు భారత జట్టుకు ఆడతావని సచిన్ చెప్పారు. ఆయన మాట నిజమైనందుకు చాలా హ్యాపీగా ఉందని తెలిపాడు. ఈ మూడేళ్లలో తన ఆటతీరు ఎంతో మారిందని చెప్పాడు.
గతేడాది ఆస్ట్రేలియాపై టీ20 సిరీస్&zwnj;లో భారత జట్టులోకి అరంగేట్రం చేసిన హార్దిక్ ఇప్పటి వరకూ 30 వన్డేలు, 25 టీ20లు ఆడాడు. శ్రీలంకపై టెస్ట్ క్రికెట్లో అడుగుపెట్టాడు. ప్రస్తుతం లంకతో మూడు టెస్టుల సిరీస్&zwnj;కు దూరంగా ఉంటున్న పాండ్య తనే విశ్రాంతి కావాలని కోరినట్లు తెలిపాడు. నేను పూర్తిగా నూటికి నూరు శాతం న్యాయం చేస్తానని భావిస్తేనే క్రికెట్ ఆడతా. ప్రస్తుతం విశ్రాంతి కావాలని భావిస్తున్నా అని తెలిపాడు. ఈ ఖాళీ సమయంలో ఫిట్&zwnj;నెస్ ఇంఫ్రూవ్ చేసుకుంటా. అబద్దాలు చెప్పను. దక్షిణాఫ్రికాతో సిరీస్ కోసం ఆసక్తిగా ఎదురు చూస్తున్నా అని చెప్పాడు.